**Comunicació de recepció de sol·licitud, pròrroga i trasllat a tercers**

**Persona destinatària**

**Núm. d’expedient**

**Òrgan que resol**

**Resum**

Us confirmem que hem rebut la vostra **sol·licitud d’accés a la informació pública** i us comuniquem que:

1. Requereix una pròrroga per la complexitat o el volum de la informació demanada.
2. Pot afectar drets o interessos de terceres persones. Per aquest motiu, cal informar-los-en, i us expliquem com afecta la vostra sol·licitud.

Benvolgut/da:

Us confirmo que, en data \_\_/\_\_/20XX, l’Ajuntament XX va rebre la vostra sol·licitud d’accés a la informació pública següent:

Us informo que:

* L’òrgan competent **de tramitar** aquesta sol·licitud és ...
* L’òrgan competent **per analitzar i contestar** aquesta sol·licitud és ...

**Dies naturals**: es compten els dies de dilluns a diumenge, també els festius.

* A partir de l’endemà de la data de registre de la sol·licitud, l’Ajuntament disposa **d’un mes** per notificar-vos la resposta. Malgrat això, per la complexitat o volum de la informació que sol·liciteu, el termini s’amplia 15 dies naturals. Per tant, l’Ajuntament disposa d’**un mes** (a comptar de data a data) **més 15 dies naturals**.
* La pròrroga de 15 dies es justifica per les causes següents:
	+ ...
* El lliurament d’aquesta informació pot afectar drets o interessos de terceres persones. En aquesta situació, la llei estableix que cal informar-los-en.
* Abans d’informar les persones afectades, us comuniquem que teniu **... dies hàbils** per oposar-vos a la revelació de la vostra identitat.

**Dies hàbils**: es compten els dies de dilluns a divendres, sense incloure caps de setmana ni festius.

* + En el cas que us oposeu a la revelació de la vostra identitat, l’Ajuntament analitzarà si aquesta oposició està prou justificada i ponderarà la situació de totes les parts involucrades abans de prendre una decisió.
* En aquests casos, la llei estableix que les persones afectades puguin presentar al·legacions en un termini de **10 dies hàbils** (a comptar des de la notificació als tercers afectats).
* Mentre duri el període d’al·legacions, el termini per resoldre la vostra sol·licitud queda aturat.
* Es pot donar el cas que no rebeu resposta de l'Ajuntament (el que s'anomena **silenci administratiu**). Si això passa, heu de saber que el silenci administratiu en aquest cas és estimatori (positiu), excepte si concorre:
	+ Algun dels límits establerts a la Llei 19/2014, de 29 de desembre. Aquests límits es determinen per raons de seguretat, confidencialitat, drets individuals i altres consideracions legals.
	+ Una norma amb rang de llei que prevegi un silenci desestimatori (negatiu).

**Qui us pot ajudar?**

Si necessiteu qualsevol aclariment d’aquest tràmit, podeu contactar amb XXX al …@....com

**Què podeu fer si l’Ajuntament no us contesta?**

Podeu presentar un recurs exposant els arguments que considereu oportuns. Per fer-ho, teniu les opcions següents:

|  |  |  |  |
| --- | --- | --- | --- |
| **Quina opció és?** | **Reclamació davant la Comissió**  | **Recurs de reposició** | **Recurs contenciós administratiu** |
| **En què consisteix?** | És un procediment gratuït que permet reclamar que s’ha vulnerat el dret d’accés a la informació pública. | És un recurs que permet impugnar el Decret davant de l’òrgan que l’ha dictat, perquè reconsideri o anul·li la resposta. | És un recurs que permet impugnar el Decret davant d’un jutge o tribunal competent. |
| **Quin termini teniu per presentar-lo?** | 1 mes a partir de l’endemà de la data en què l’Ajuntament us notifiqui el Decret. | 2 mesos a partir de l’endemà de la data en què l’Ajuntament us notifiqui el Decret. |
| Els mesos es compten de data a data. |
| **On podeu presentar-lo?** | A la [Comissió](https://web.gencat.cat/ca/tramits/tramits-temes/Reclamacio-davant-la-Comissio-de-Garantia-del-Dret-dAcces-a-la-Informacio-Publica-GAIP). | A l’òrgan que ha dictat el Decret. | Al Jutjat Contenciós Administratiu. |

**Normativa aplicable**

1. **Dret accés informació pública.** Article 18 [de](https://laiaterron-my.sharepoint.com/%3Aw%3A/p/laia/EYp_MH2J8ltFi65MJw_TKCoB_uNit7rGHyitYVUkBUt9JA) la Llei 19/2014, de 29 de desembre, de transparència, accés a la informació pública i bon govern (LTC).
2. **Recepció de la sol·licitud**. Article 27 de l’esmentada LTC i article 56 del Decret 8/2021, de 9 de febrer, sobre la transparència i el dret d’accés a la informació pública.
3. **Silenci administratiu.** Article 19 de la LTC.
4. **Còmput de terminis en dies i mesos.** Article 30 de la Llei 39/2015, d’1 d’octubre, del procediment administratiu comú de les administracions públiques.
5. **Acordar la pròrroga.** Article 33.2 de la LTC, i article 71.3 del Decret 8/2021, de 9 de febrer.
6. **Afectació de drets o interessos de tercers.** Article 31.4 de la LTC.
7. **Audiència a tercers.** Article 62 del Decret 8/2021, de 9 de febrer.
8. **Recurs potestatiu de reposició.** Article 38 de la LTC; article 77 de la Llei 26/2010, del 3 d’agost, de règim jurídic i de procediment de les administracions públiques de Catalunya, i els articles 123 i 124 de la Llei 39/2015, d’1 d’octubre, del procediment administratiu comú de les administracions públiques.
9. **Comissió de Garantia del Dret d’accés a la informació Pública**. Article 42 de la LTC.
10. **Recurs contenciós administratiu.** Els articles 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa.

Càrrec

Signatura electrònica